Pura Santillan-Castrence

**Si Pura Santillan-Castrence** (Marso 24, 1905 &#x2013; Enero 15, 2007) sarong Filipinong parasurat asin diplomatiko. Sa mga babaeng paraurat na Pilipino, saro siya sa mga enot nanagkaprominente sa pagsurat sa tataramon na Ingles. Siya nginaranan na Chevalier de Légion d'honneur kan gobyerno kan Pransia.  

## Amay na buhay
Siya namundag sa Manila kan Marso 1905. Nag-adal siya nin parmasya asin kimika sa [./Https://en.wikipedia.org/wiki/University_of_the_Philippines University of the Philippines], kun saen siya nagtukdo pagkatapos kan saiyang paggradwar kan 1927.   Nagpadagos siya sa pag-adal sa University of Michigan sa sarong iskolarsip na Barbour. Kan huri nagin siyang propesor nin literatura asin linggwistika sa Graduate School kan [./Https://en.wikipedia.org/wiki/University_of_the_East University of the East] sa Manila.  

## Karera sa literatura
Nagpoon an karera ni Santillan-Castrence sa pansurat kan mga taon 1920, asin dai nahaloy namidbid siya bilang saro sa mga nangengenot na Filipinong essayists kan ika-20 siglo. Kadaklan sa saiyang mga essay itinampok sa Philippine Prose and Poetry sarong mahiwas na pinag-aadalan na libro sa hayskul na saiyang kagsurat. Siya nagin sarong kolumnista sa Manila Daily Bulletin, asin nagkontribwir nin mga saysay asin mga artikulo sa dakol pang iba pang nasyonal na publikasyon. Nag-eksplorar siya nin mga temang peminista sa mga obra arog kan The Women Characters in Rizal's Novels, sarong pag-aadal sa mga babaeng karakter sa Noli Me Tangere asin El Filibusterismo.

## Diplomat
Si Santillan-Castrence enot na naglaog sa serbisyo sa ibang nasyon bilang Hepe kan Translation Section kan Ministry of Foreign Affairs kan panahon na sinakop kan Hapon an Filipinas. Pagkatapos kan gera, nagkapot siya nin manlaen-laen na posisyon sa laog kan Departamento nin mga Panluwas na Gibo. Kan 1959, siya nadesignar sa embahada kan Filipinas sa [./Https://en.wikipedia.org/wiki/Bonn Bonn], kaidto an kabisera kan West Germany. 

Kan 1964, si Santillan-Castrence ninombrahan na DFA Assistant Secretary for Cultural Affairs, na may ranggong Ambassador, ni Presidente Diosdado Macapagal. Nagdanay siya sa pwesto na iyan sagkod sa enot na termino ni Presidente Ferdinand Marcos, asin sagkod sa saiyang pagretiro.

## Mga huring taon asin kagadanan
Pagkaretiro sa serbisyo sa Gobyerno kan Filipinas, si Santillan-Castrence nagin permanenteng residente kan Estados Unidos kun saen siya nagtukdo sa magkapirang mga kolehiyo. Sa huring parte kan saiyang buhay, naglipat siya sa Melbourne, Australia tanganing makaibanan an saiyang aking babae na residente nin Australia. Sa edad na 94, siya pigkontrata na magsurat nin sarong regular na kolum para sa Bayanihan News asin sa Manila Mail, mga publikasyon na nagseserbi sa mga Filipinong expatriates. Kan panahon na idto legal na buta, pigdikta niya an saiyang mga kolum, na nagin popular.  Nagsurat siya nin kritikal laban sa Gera sa Iraq  asin sa mga relasyon kan Estados Unidos asin ni Presidente Gloria Macapagal Arroyo.  Sa edad na 100, nagpublikar siya nin kompilasyon kan mga artikulong ini sa sarong libro na may titulong *As I See It: Filipinos and the Philippines* .

Si Santillan-Casterence nagadan sa wdad na 101 kan Enero 2007, sarong bulan sana bago siya pa mag-ako nin premyo sa bilog na buhay na nagibohsn giksn sa National Commission on Culture. 

## Mga Reperensya